钦定古今图书集成/历象汇编/岁功典/第110卷 > 水龙吟〈夜闻铜瓶汤响〉 前人
## 钦定古今图书集成/历象汇编/岁功典/第110卷 > 水龙吟〈夜闻铜瓶汤响〉 前人

玉缸开尽丹葩，画檐深宿蟾蜍影。门掩清宵，声来何
处，堂空人静。如竹梳风，如荷遇雨，如泉发井。向罗帏
细细，如歌如语，还如暗虫相命。　绣被熏沉正暖梦
云车紫鹓双并。洞庭旷野，《九韶》齐奏，殷天笙磬。别有
蛾眉，鼓琴弹瑟，江鸣山应。待翛然睡觉，灯存馀灺，鸡
啼窗炯。